สาวสวยทำสร้อยทองหล่นที่ชลบุรี วอนคนเก็บได้ส่งคืน บอกแฟนให้สำคัญต่อจิตใจ
สาวสวยทำสร้อยทองแฟนหนุ่มซื้อให้ใส่ในถุงหล่นหายอยากได้คืน วอนคนเก็บได้ส่งคืนจะไม่เอาความ ขณะที่ ตำรวจชี้หากไม่นำคืนอาจโดนข้อหาลักทรัพย์ ล่าสุด พ่อค้าทุเรียนเห็นเหตุการณ์จดทะเบียนรถไว้หมดเมื่อวันที่ 23 พ.ค.2563 ดาบตำรวจ เรวัตร มีเจริญ ผบ.หมู่ป้องกันและปราบปราม สภ.เสม็ด รับแจ้งว่ามีเหตุคนทำทองตกหายที่บริเวณหน้าร้านขายทุเรียน ตรงข้ามที่ทำการไปรษณีย์ จ.ชลบุรี แยกคีรีนคร เลขที่ 28/45 หมู่ 3 ต.ห้วยกะปิ อ.เมือง จ.ชลบุรี จึงรุดไปที่เกิดเหตุพบ น.ส.นริศรา บางยาง อายุ 25 ปี ชาวบ้าน หมู่ 8 ต.หนองอิรุณ อ.บ้านบึง จ.ชลบุรีสาวสวยทำสร้อยทองตกหาย กล่าวว่า ขณะนั้น ตนเองจะมาเสริมสวยและให้น้องขับรถมาส่ง ช่วงที่นั่งในรถได้เอาสร้อยคอทองคำ พร้อมจี้ทองพระพุทธโสธรใส่ไว้ในถุงแดง จะนำมาใส่ พอดีลืมไว้ที่บริเวณหน้าขา เมื่อถึงร้านเสริมสวยจึงได้ลงจากรถและลืมใส่สร้อยคอทองคำ ทำให้ตกหล่นลงพื้นถนน และมีคนเก็บเอาไป จึงอยากให้ช่วยติดตามเอาคืนให้ด้วย ตำรวจจึงได้แนะนำให้ไปแจ้งความไว้ที่ สภ.เสม็ด โดยมี พ.ต.ต.อุทัย อบมาลี สารวัตรเวร สภ.เสม็ด รับแจ้งความไว้แล้วน.ส.นริศรา กล่าวว่า อยากได้สร้อยคอทองคำพร้อมพระคืน เพราะแฟนซื้อให้ ซึ่งมีผลทางจิตใจมากดาบตำรวจ เรวัตร กล่าวว่า ในกรณีที่มีคนทำของตกหล่น อยากให้ผู้เก็บของได้นำมาคืน เพราะอาจจะมีความผิดฐานลักทรัพย์ เนื่องจากเจ้าของยังติดตามทรัพย์นั้นอยู่ หากไม่รู้ว่าจะนำไปคืนที่ใด ขอให้นำไปไว้ที่ สภ.เสม็ด เพื่อจะได้ติดตามคืนเจ้าของที่แท้จริงต่อไป ต้องยอมรับว่า ของใครใครก็รักและอยากได้คืนนายสุภกิณห์ อาศัยราษฎร์ อายุ 25 ปี พ่อทุเรียนกล่าวว่า ตนเห็นหญิงสาวรูปร่างท้วมๆ ขี่รถจักรยานยนต์ ฮอนด้าเวฟ สีขาว หมายเลขทะเบียน 3กฎ-1200 ชลบุรี เก็บของบนพื้นถนนเป็นถุงสีแดง ส่วนสาเหตุที่จำรถจักรยานยนต์ของคนที่เก็บสร้อยคอทองคำไปได้นั้นเนื่องจากมีพิรุธ และได้พยายามสอบถามหญิงสาวดังกล่าวแล้ว แต่ยืนยันว่าเป็นของตนเอง หลังจากหญิงสาวจากไปแล้วจึงได้สอบถามว่าถุงสีแดงใครหายบ้าง จึงได้รับคำตอบจาก น.ส.นริศราว่าได้ทำหายไป จึงได้แจ้งให้ตำรวจมาช่วยติดตามสร้องทองคำที่หายต่อไป.
สาวสวยทำสร้อยทองแฟนหนุ่มซื้อให้ใส่ในถุงหล่นหายอยากได้คืน วอนคนเก็บได้ส่งคืนจะไม่เอาความ ขณะที่ ตำรวจชี้หากไม่นำคืนอาจโดนข้อหาลักทรัพย์ ล่าสุด พ่อค้าทุเรียนเห็นเหตุการณ์จดทะเบียนรถไว้หมด 
สร้อยคอทองคำหาย,ทำสร้อยหาย,สาวสวย,ชลบุรี,สภ.เสม็ด,ของหายอยากได้คืน,คนเก็บสร้อยได้,ข่าวทั่วไป